Kada razmišljate o novcu i svojim snovima,
i gledate svoj bankovni račun,
mislite: „Moj račun se ne slaže s mojim snovima.“
[Način na koji radimo]
Finansijsko zdravlje može biti stresno za tipično američko domaćinstvo.
Znamo da bi 46 procenata svih Amerikanaca imalo teškoća
da nađe 400 dolara za hitan slučaj.
A 60 procenata svih Amerikanaca će se suočiti sa tim hitnim slučajem
u narednih 12 meseci.
Kada pitate nekog šta mu novac znači,
većina odgovara u stilu: „Osećam se nervozno.“
I počinju nesigurnosti. Dolazi stid.
Mislim da nam je veza s novcem oštećena
jer uz njega idu osude.
Kada ne možete na vreme da platite račune,
to postaje lično.
Ne želim da neko misli da nisam pametna.
Ne želim da iko zna da sam veoma nesigurna u vezi s novcem.
Ne želim da iko zna da sam pod stresom.
Hajde da promenimo priču.
[6 lekcija o poboljšanju našeg odnosa sa novcem]
[1: Razgovarajte o njemu.]
Ne možete sve sami. Tu nastupa vaša ekipa.
To je tabu tema.
Obično ne pričamo o svojim stresovima kada se radi o novcu.
Moramo da se okupimo kao prijatelji,
bez osude, bez stida.
Proslavimo činjenicu da smo odlučili
da želimo da imamo bolji odnos sa novcem.
To je vredno aplauza ili pucketanja prstima.
Kada to uradite, postaje ozbiljno.
Ništa ne treba da bude zabranjeno.
Odakle potiče ta veza?
Zašto trošim sav taj novac na stvari koje nisu u skladu s mojim ciljevima?
Šta su vaši strahovi? Vaše nade? Šta su vaši snovi?
Ali onda prelazimo na akciju.
Šta možemo da uradimo ove nedelje ili ovog meseca?
[2: Shvatite šta je novac]
Novac nije suština.
To je mehanizam za postizanje naših ciljeva.
On vas ne definiše.
To je samo mehanizam za postizanje onog što vam je najvažnije.
[3: Odredite šta vam je važno...]
Postavite sebi jedno osnovno pitanje: za šta štedite?
Ako štedite za auto, ako štedite za otplatu duga,
ako štedite za crne dane,
to će uključiti vaše kratkoročne ciljeve
i uključiće vaše dugoročne ciljeve.
[4: i onda to stvarno zamislite.]
Zamislite to što pokušavate da ostvarite.
Tabla vizija je vizuelna reprezentacija
onoga za šta štedite.
Uzmite poster,
uzmite markere, šljokice.
Isecite slike iz časopisa.
Uzmite sliku sa onog sjajnog putovanja.
Zamislite kako otplaćujete svoj studentski kredit.
Tabla vizije zvuči u fazonu: „O, kako to zaista pomaže?“
Poenta je da vaši ciljevi moraju da se slažu sa vašim ponašanjem,
a tabla vizije je reprezentacija
toga kuda želite da idete i kako živite svoj život,
a u međuvremenu tu su koraci koji vas vode tamo.
[5: Nije stvar u tome koliko zaradite nego koliko vam ostaje.]
Nije stvar u tome koliko zaradite nego koliko vam ostaje.
Stvar je da razumem
da li s onim što zarađujem mogu da pokrijem svoje osnovne potrebe.
I ako ne, šta moram da promenim?
Onda sve razlažemo i počinjemo da govorimo o alatima.
Počinjemo da se pitamo: „Da li imam štedni račun, automatizovan?“
Podesite da štedi i ne mislite, ili svakog dana ubacite po sto dinara.
Kakav god da vam je ritam,
cilj je taj ritam, a ne iznos.
Možete početi polako.
Počnite po malo, ali morate početi odmah.
Reći ću vam nešto, svi imamo impulse.
Često počinjemo da kupujemo jer uz sebe uvek imamo telefon.
Idite na neki sajt, gledajte, ubacite u korpu.
Samo nemojte da kliknete „kupi“.
Sačekaje 24 sata, vratite se i zapitajte se:
„Da li mi ovo stvarno treba?
Šta od ovoga pomaže da dođem do cilja?“
Ako je odgovor ništa, obrišite i spremni ste.
[6: Budite dobri prema sebi.]
Takođe je važno znati
da količina novca ne određuje vašu vrednost.
U ovome možemo biti bolji.
Slavite svoje pobede.
A kada pogrešite, nema osude, nema stida.
Samo nastavite.